《贺新郎·鸾凤初成匹》
宋代·佚名

鸾凤初成匹。想桃源、刘郎仙女，新欢稠密。昨夜文星从天降，孕新凡器质。却正属、梅黄时日。三九良辰佳气蔼，听重重相贺欢声溢。又复见，嘉宾集。满堂笑语罗筵席。道称觞、宴你双庆，有谁能及。好事鼎来惬人意，看看功名在即。况先得、凤楼消息。祈遂与君偕老愿，劝樽前且饮长生液。增福寿，至千□。

作者简介：亦称无名氏，是指身份不明或者尚未了解姓名的人。源于古代或民间、不知由谁创新的文学、音乐新品会以佚名为新者名称。